_:n6d7569e592424f8093f575de8ace10c2xb0
<http://schema.org/articleBody>
"Анна Манова\r\n\r\nНа 14 юни в Министерството на туризма се проведе първата организационна среща, свързана с развитието на планинския туризъм в страната. В нея взеха участие над 43 души, ангажирани в различни сфери на туризма, бизнеса, специалисти от федерацията по ски и федерацията по планинско катерене. В работната група участват също и представители на нашия регион - зам.- кметът по туризъм Люба Кленова, председателят на Агенцията за регионално развитие на Рила – Иванка Вукова, член е и Сия Шехтанова в качеството си на номинирана от Националното сдружение на общините, Веска Томова – председател на Сдружението на хотелиерите в Боровец и Нели Сандалска – „Бороспорт АД”.\r\n\r\nТази група, създадена от специалисти в сферата на туризма, е събрана в следствие на становище, внесено в Министерство на туризма от страна на водещите зимни курорти в България и техните концесионери. „Основният въпрос е свързан с разширяването на ски зоните и как това може да се случи възможно най-лесно, без да се променя устройството на територията. Идеята на тази среща, която беше повече организационна в своята същност, е да се направят промени в Закона за туризма, така че той да бъде по-адекватен и по-действен по отношение на планинския туризъм. Но това нещо касае и другите министерства. Има отговор от страна на Министерството на околната среда, с който още не сме запознати. Тази група има за цел да работи по посока на развитието на планинския туризъм. А Законът да не бъде изолиран и обсъждан само на бюро, а да е обвързан с теорията и опита на хората на терен. Ако по някой въпрос има неразбиране и неподготвеност от страна на членовете в работната група, ще бъдат привлечени и експерти отвън, за да се постигнат максимални резултати”, обясни пред „Самоков 365” зам.-кметът на туризма в Самоков Люба Кленова.\r\n\r\nМинистърът на туризма Николина Ангелкова е дала краен срок за нови становища и предложения, свързани с промяната в Закона до 30 септември. До тогава периодично ще се провеждат работни срещи в Министерството, като следващата такава е насрочена за 11 юли.\r\n\r\n„Всички членове в така съставената работна група изявяват желание за консенсус, но то се вижда, че това е трудно постижимо, защото интересите на всички са различни. Опасенията са, че трудно ще се работи в такава голяма група”, заключи Иванка Вукова.\r\n\r\n&nbsp;"
<https://samokov365.com/%d1%81%d1%8a%d1%81%d1%82%d0%be%d1%8f-%d1%81%d0%b5-%d0%bf%d1%8a%d1%80%d0%b2%d0%b0%d1%82%d0%b0-%d1%80%d0%b0%d0%b1%d0%be%d1%82%d0%bd%d0%b0-%d1%81%d1%80%d0%b5%d1%89%d0%b0-%d0%b7%d0%b0-%d0%bf%d0%bb%d0%b0/>